14.9.2022
EL
Επίσημη Εφημερίδα της Ευρωπαϊκής Ένωσης
L 237/11
ΠΑΡΑΡΤΗΜΑ
Περιγραφή των εμπορευμάτων
Κατάταξη (Κωδικός ΣΟ)
Λόγοι
(1)
(2)
(3)
Είδος (αποκαλούμενο «χαλάκι πικνίκ»), διαστάσεων περίπου 200 cm x 150 cm, αποτελούμενο από δύο στρώσεις υφασμάτων (από συνθετικές ίνες), εκ των οποίων η μία διαθέτει επικολλητό φύλλο πλαστικής ύλης στη μία πλευρά.
Οι δύο στρώσεις υφασμάτων ενώνονται ρελιάζοντας το είδος κατά μήκος των τεσσάρων πλευρών με μια μικρή υφασμάτινη ταινία.
Η επικολλητή στρώση προστατεύει από την υγρασία και τις ακαθαρσίες του εδάφους, αλλά δεν είναι αδιάβροχη.
6306 90 00
Η κατάταξη διέπεται από τις διατάξεις των γενικών κανόνων 1 και 6 για την ερμηνεία της Συνδυασμένης Ονοματολογίας, από τις σημειώσεις 7δ) και στ) του τμήματος XI και τη σημείωση 2α) του κεφαλαίου 59 της Συνδυασμένης Ονοματολογίας, καθώς και από το κείμενο των κωδικών ΣΟ 6306 και 6306 90 00.
Όταν είναι τυλιγμένο, το είδος μπορεί να ασφαλίζεται μέσω προσαρτημένου πτερυγίου πλεκτών υφασμάτων με σύστημα κλεισίματος τύπου Velcro και μπορεί να μεταφέρεται μέσω χειρολαβής (υφασμάτινης λωρίδας) προσαρτημένης στο πτερύγιο.
(Βλέπε εικόνα) (*)
Δεδομένων των υλών του προϊόντος (πλεκτά υφάσματα από συνθετικές ίνες της κλάσης 6006 και πλεκτά υφάσματα με απανωτές στρώσεις από πλαστική ύλη της κλάσης 5903), το είδος αποτελεί είδος από υφαντικές ύλες του τμήματος XI.
Η κατάταξη στην κλάση 6301 ως κλινοσκέπασμα αποκλείεται, διότι το είδος δεν έχει τα τυπικά αντικειμενικά χαρακτηριστικά ενός κλινοσκεπάσματος, όπως το να είναι κατάλληλο να περιτυλιχθεί γύρω από το σώμα ενός ατόμου ή να το καλύψει για να το διατηρήσει ζεστό.
Το είδος προστατεύει απλώς ένα άτομο που κάθεται πάνω του από την υγρασία και τις ακαθαρσίες του εδάφους.
Η κατάταξη στην κλάση 6304 ως άλλο είδος επίπλωσης αποκλείεται, διότι το είδος δεν προορίζεται για χρήση σε εσωτερικούς χώρους, αλλά για εξωτερική χρήση στο έδαφος.
Βλέπε τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 6304, πρώτη παράγραφος.
Σύμφωνα με τα αντικειμενικά του χαρακτηριστικά (μικρό βάρος, με απανωτές στρώσεις για προστασία, γρήγορο ξεδίπλωμα και επανασυσκευασία, εύκολη μεταφορά), το είδος είναι σχεδιασμένο για χρήση σε εξωτερικούς χώρους, για παράδειγμα, για να μεταφέρεται σε χώρους κατασκήνωσης, στην παραλία κ.λπ., και να χρησιμοποιείται εκεί προσωρινά (βλέπε επίσης τις Επεξηγηματικές Σημειώσεις της Συνδυασμένης Ονοματολογίας για τη διάκριση 6306 90 00).
Ως εκ τούτου, το είδος πρέπει να καταταγεί στον κωδικό ΣΟ 6306 90 00 ως άλλο είδος για κατασκήνωση.
(*) Η εικόνα έχει αποκλειστικά ενημερωτικό σκοπό.